મહેસાણા સહિત ઉત્તર ગુજરાતમાં છેલ્લા સપ્તાહથી ચોમાસાના પ્રારંભ સાથે મોટાભાગના વિસ્તારોમાં વરસાદ શરૂ થઈ ગયો છે. એમાં ખાસ કરીને સૌથી વધુ અરવલ્લી જિલ્લામાં એવરેજ ૧૧૫ મિમિ જેટલો વરસાદ નોંધાયો છે. દરમિયાન હવામાન વિભાગ દ્વારા ઉત્તર ગુજરાતના બનાસકાંઠા, સાબરકાંઠા, પાટણ, મહેસાણા અને અરવલ્લીના એકાદ-બે સ્થળે ગુરુવારાથી ૪૮ કલાક સુધી ભારે વરસાદની આગાહી કરવામાં આવી છે.જેને પગલે તંત્ર સતર્ક થયું છે.